section_heading: Pride Fighting Championship
paragraph_text: Zbog svog uspjeha, Rua je dobio priliku u Pride turniru srednje kategorije 2005. godine. Slabe izglede je imao za osvojit turnir. U prvoj borbi na turniru suočio se je s Quinton Jacksonom koji je bio favorit. Rua je dominirao Jacksonom od početka pa do kraja, slomivši mu rebra koljenima i fantastičnim udarcima u glavu završio je borbu u prvoj rundi. Nakon borbe Jackson je izjavio da je Rua najbolji borac s kojim se je borio. U drugoj borbi na turniru Rua se je sučelio s Antonio Rogerio Nogueirom, članom Brazilskog top tima i ljutim rivalom Chute Boxe akademije. Rua je pobijedio Nogueiru odlukom sudaca. 28. kolovoza Rua je nastupao na završnici turnira gdje se je borio dva puta u jednoj noći. Rua je porazio tehničkim nokautom u prvoj rundi Alistair Overeema, dokle je Ricardo Arona porazio Wanderleija Silvu odlukom sudaca. U finalu Pride turnira, Rua je pobijedio Aronu tehničkim nokautom u 2:54 minuti prve runde i tako postao pobjednik Pride turnira srednje kategorije. Sherdog je Shoguna nagradio Borcem godine. Nakon turnira, Rua se je suočio s teškašem Mark Colemanom u Pride 31, koji je profesionalni hrvač i osvajač Pride turnira 2000. godine. U borbi Coleman je uspio srušit Shoguna koji je pao na lakat i zbog povrede je morao prekinut meč. Na Pride Final Conflict Absolute eventu lakočom je porazio Francuskog kickboxaša Cyrille Diabatea tehničkim nokautom. Na Pride 32 eventu pobijedio je polugom Kevina Randlemana, bivšeg UFC prvaka teške kategorije. Pride 33 event je bio Rui zadnji event u Pride organizaciji. Borio se je po drugi put s Nizozemcem Alistair Overeemom i porazio ga je opet s nokautom u prvoj rundi.